For å forstå hva funksjoner InstEd har er det viktig å vite hvordan en installasjonsfil til Windows Installer fungerer. Windows Installer-filer er en stor samling med tabeller fremstilt i et XML-lignende format. Formatet bruker filendelsen msi. En assosierende filtype kalles transform-filer, eller endringsfiler. Dette formatet har filendelsen MST. Endringsfiler tillater en installasjonsutvikler å gjøre endringer til en original installasjonsfil uten å måtte endre den originale filen. Utvikleren kan gjøre endringer i den originale installasjonsfilen og lagre det som en endringsfil, som inkluderer kun hvilke endringer som skal gjøres med installasjonsfilen. Denne endringsfilen kan bli brukt på installasjonsfilen under installasjon hvis det ønskes. En lignende sammenligning vil være å bruke en patch på kildekodefiler i Linux- og BSD-distribusjonssystemer.